Zugspitze
Zugspitze on Saksan korkein vuori, joka kohoaa 2 962 metrin korkeuteen. Se kuuluu Wettersteinin vuoristoon. Zugspitze sijaitsee Saksan (Garmisch-Partenkirchenin piirikunta, Baijerin osavaltio) ja Itävallan (Reutten piirikunta, Tirolin osavaltio) raja-alueella.
Lemberg (Schwabenin Jura)
Lemberg on 1 015 metrin korkuinen vuori Schwabenin Juralla. Se on alueen korkein huippu. Se sijaitsee Baden-Württembergin osavaltiossa Rottweilista itään lähellä Gosheimia Landkreis Tuttlingenissa.